ಈ ಸರಣಿಯು ಕಾಲ್ಪನಿಕ. ಇದರಲ್ಲಿ ಅವಾಚ್ಯ ಭಾಷೆ, ಅಶ್ಲೀಲ ದೃಶ್ಯಗಳಿವೆ.
ಹೆಸರು, ಸ್ಥಳ, ಪಾತ್ರಗಳ ಹೋಲಿಕೆ ಕಾಕತಾಳೀಯ. ಯಾರಿಗೂ ನೋವುಂಟು ಮಾಡುವ ಉದ್ದೇಶ ಇಲ್ಲ.
ಪೊಲೀಸ್ ಇಲಾಖೆಯನ್ನು ಚಿತ್ರತಂಡ ಗೌರವಿಸುತ್ತದೆ. ತಂಬಾಕು, ಮದ್ಯ, ಮಾದಕ ಪದಾರ್ಥಗಳ ಅನುಮೋದಿಸಲ್ಲ.
ಚಿತ್ರೀಕರಣದಲ್ಲಿ ಯಾವುದೇ ಪ್ರಾಣಿಹಾನಿಯಾಗಿಲ್ಲ. ಯಾವುದೇ ಮಕ್ಕಳ ಶೋಷಣೆ ಆಗಿಲ್ಲ.
ಈ ಕಾರ್ಯಕ್ರಮ ಸೂಕ್ಷ್ಮವಿಷಯ ಹೊಂದಿದೆ.
ಅಮೇಜಾನ್ ಇದರ ವಸ್ತುವಿಷಯವನ್ನು ಅನುಮೋದಿಸುವುದಿಲ್ಲ.
ವೀಕ್ಷಕರ ವಿವೇಚನೆ ಪಾಲಿಸಿ.
15ನೇ ನವೆಂಬರ್ 2022 ಮುಂಜಾನೆ 07:58
ನಾವು ಎಲ್ಲೋ ಏನೋ ಬಿಡುತ್ತಿದ್ದೇವೆ.
ಏನೆಂದು ಗೊತ್ತಿಲ್ಲ.
ಏನೋ ಮಿಸ್ ಮಾಡುತ್ತಿದ್ದೇವೆ.
ಮೇಡಂ, ಇದನ್ನು ಬಿಟ್ಟು ನೀವೇಕೆ ಸ್ವಲ್ಪ ವಿಶ್ರಾಂತಿ ಪಡೆಯಬಾರದು?
ಆರು ಗಂಟೆಗಳಿಂದ ಕೆಲಸ ಮಾಡುತ್ತಿದ್ದೀರಿ.
ಆಯುಕ್ತರ ಕಚೇರಿಯಿಂದ ಸಾಕಷ್ಟು ಒತ್ತಡವಿದೆ.
ಇನ್ನೆರಡು ದಿನಗಳಲ್ಲಿ ವರದಿ ಸಲ್ಲಿಸಬೇಕು.
-ಇನ್ನೊಂದು ಕಾಫಿ ತರಿಸಲೇ? -ಬೇಡ.
ಏನಾಯಿತು, ಮೇಡಮ್?
ಈ ಬೇರುಗಳು. ಈ ಬೇರುಗಳನ್ನು ನೋಡು.
ನಿಜವಾಗಿಯೂ ದಪ್ಪವಾಗಿವೆ.
ಮೇಡಮ್, ನಾವು ಕಾರ್ ನಿಲ್ಲಿಸಿದಲ್ಲಿ ದೊಡ್ಡದೊಂದು ಆಲದ ಮರ ಇದೆ.
ಈ ಬೇರುಗಳು ಆ ಮರಕ್ಕೆ ಸೇರಿರಬಹುದು.
ಆಲದ ಮರದ ಬೇರುಗಳು ಭೂಮಿಯೊಳಗೆ 10-15 ಅಡಿ ಆಳ ಹೋಗುತ್ತವೆ, ಅಲ್ಲವೇ?
ಹೌದು, ಮೇಡಮ್.
ಬೇರುಗಳು ಈ ರೀತಿ ಹೊರಬರಲು ಯಾರೋ ಬಹಳ ಆಳವಾಗಿ ಅಗೆದಿರಬೇಕು.
ಅಂದು ನಾವು ಎಷ್ಟು ಆಳ ಅಗೆದಿದ್ದೆವು, ನೆನಪಿದೆಯೇ?
ಸುಮಾರು 4-5 ಅಡಿ ಆಳದಲ್ಲಿ ನಮಗೆ ನಾಯಿಯ ಶವ ಸಿಕ್ಕಿದ್ದು, ಮೇಡಮ್.
ಅಂದರೆ, ಈ ಬೇರುಗಳು ನಾವು ನೆಲವನ್ನು ಅಗೆದಾಗ ಹೊರಬರಲಿಲ್ಲ.
ನಿಮ್ಮ ಮಾತಿನ ಅರ್ಥ ಸಾಗರ್...
ಅವರು ನಾಯಿಯ ಶವವನ್ನು 5 ಅಡಿ ಕೆಳಗೆ ಹೂಳಿದರು.
ಆದರೆ ಖಂಡಿತವಾಗಿಯೂ 15-20 ಅಡಿವರೆಗೆ ಅಗೆದಿದ್ದಾರೆ.
ಇಲ್ಲದಿದ್ದರೆ ಹೀಗೆ ಬೇರುಗಳು ಹೊರಬರುತ್ತಿರಲಿಲ್ಲ.
ಅವರು ಅಷ್ಟು ಆಳ ಯಾಕೆ ಅಗೆದಿರಬಹುದು?
ಎ ಅನ್ನು ಎಲ್ಲಿ ಹೂಳಲಿ, ಸರ್?
-ರೆಡ್ಡಿಯವರ ಜಮೀನು ಖಾಲಿಯಾಗಿದೆ, ಅಲ್ಲವೇ? -ಹೌದು, ಸರ್.
ಅಲ್ಲಿಯೇ ಹೂಳಿ. ನಾನು ರೆಡ್ಡಿಗೆ ಹೇಳುವೆ.
ಸರಿ, ಸರ್.
ಸಮಾಧಿಯನ್ನು ಅಗೆದ ಯಾರಾದರೂ ನಾಯಿಯ ದೇಹವನ್ನು ಕಂಡು ನಿಲ್ಲಿಸುತ್ತಾರೆ.
ಅಲ್ಲಿ ಎರಡನೇ ದೇಹ ಇರಬಹುದೆಂದು ಯಾರೂ ನಿರೀಕ್ಷಿಸುವುದಿಲ್ಲ.
ಅದ್ಭುತ.
ದೂತ
ಸಾಗರ್ ತೋಟದ ಮನೆ ಬೆಳಿಗ್ಗೆ 08:42
ಪ್ರಸಿದ್ಧ ಯೂಟ್ಯೂಬ್ ಚಾನೆಲ್ "ಘೋಸ್ಟ್ ಶಾಡೋಸ್" ನ
ಕಿರಣ್ ರೆಡ್ಡಿ ಶವವಾಗಿ ಪತ್ತೆಯಾಗಿದ್ದಾರೆ.
ಪತ್ರಿಕೋದ್ಯಮ...
"ಪತ್ರಿಕೋದ್ಯಮ - ಮೌಲ್ಯ ಮತ್ತು ಸಿದ್ಧಾಂತ."
ಈ ಸಾಮಾನುಗಳನ್ನು ತೋಟದ ಮನೆಗೆ ಕಳಿಸಲೇ?
1962 ರ ದೂತ ಪಬ್ಲಿಕೇಶನ್ಸ್ ಪ್ರಕಟಣೆ
ದೂತ ಪಬ್ಲಿಕೇಶನ್ಸ್
ಪೋರ್ಟ್ ಕಾಲೋನಿ, ರಸ್ತೆ ಸಂಖ್ಯೆ-9, ಸತ್ಯವೀಡು, ವಿಶಾಖಪಟ್ಟಣಂ - 530035
ದೂತ ಪಬ್ಲಿಕೇಷನ್ಸ್ ಸತ್ಯವೀಡು, ಬೆಳಗ್ಗೆ 10:06
ಸಾಗರ್ ಸರ್?
ನೀವು ಇಲ್ಲೇನು ಮಾಡುತ್ತಿದ್ದೀರಿ?
-ನೀನು... -ನಾನು, ಸತ್ಯ. ಜರ್ನೋ ಗ್ಲೋಬಲ್ ವಿದ್ಯಾರ್ಥಿ.
ಘಟಿಕೋತ್ಸವಕ್ಕೆ ನಿಮ್ಮನ್ನು ಆಹ್ವಾನಿಸಲು ಬಂದಿದ್ದೆ.
-ಓಹ್, ಹೌದು. ಸತ್ಯ. -ಹೌದು.
-ಉದ್ಯೋಗ ಅರ್ಜಿ ಸಲ್ಲಿಸಿದೆ, ಅಲ್ಲವೇ? -ಹೌದು, ಸರ್.
-ದೂತ ಪಬ್ಲಿಕೇಷನ್ಸ್? -ಇದು ದೂತ, ಸರ್. ನಮಗೆ ಸೇರಿದ್ದು.
-ಇದು ನಿನ್ನದೇ? -ಅಂದರೆ, ನಮ್ಮ ಕುಟುಂಬದ್ದು, ಸರ್.
ನನ್ನಜ್ಜ ಇದರ ಮುಖ್ಯ ಸಂಪಾದಕರು, ಸತ್ಯಮೂರ್ತಿ.
-ನನಗೆ ಅವರ ಹೆಸರನ್ನೇ ಇಡಲಾಗಿದೆ. -ಸತ್ಯಮೂರ್ತಿ.
ಮೊದಲು ಒಳಗೆ ಬನ್ನಿ, ಸರ್.
ದಯವಿಟ್ಟು ಕುಳಿತುಕೊಳ್ಳಿ.
ಚಹಾ ಅಥವಾ ಕಾಫಿ?
ಇಲ್ಲ, ಬೇಡ.
ಸತ್ಯಮೂರ್ತಿ ಅವರನ್ನು ನೋಡಬಹುದೇ?
ಆದರೆ, ಅವರು ಇನ್ನಿಲ್ಲ ಸಾರ್.
1962 ರಲ್ಲಿ, ಅವರು ಇದ್ದಕ್ಕಿದ್ದಂತೆ ಕಾಣೆಯಾದರು.
ಆಗಲೇ ಪತ್ರಿಕೆ ಮುದ್ರಣ ಮತ್ತು ಪ್ರಕಾಶನ ನಿಂತಿದ್ದು.
ನನ್ನ ಕುಟುಂಬ ಎಲ್ಲವನ್ನೂ ಕಳೆದುಕೊಂಡಿತು.
ನಾವು ಆ ಮುದ್ರಣ ಕೇಂದ್ರವನ್ನು ಮನೆಯಾಗಿಸಿಕೊಂಡೆವು, ಸರ್.
ಕೇಳಿ ವಿಷಾದವಾಯಿತು.
ಆದರೆ...
ನನಗೆ ಅವರ ಲೇಖನಗಳು ಅಥವಾ ಪುಸ್ತಕಗಳ ಬಗ್ಗೆ ಏನಾದರೂ ಹೇಳಬಹುದೇ?
ನೀವು ಅವರ ಕೋಣೆ ನೋಡಬಹುದು, ಸರ್. ಅದರಿಂದ ನಿಮಗೆ ಸಹಾಯವಾಗಬಹುದು.
ಬನ್ನಿ, ತೋರಿಸುತ್ತೇನೆ.
ದಯವಿಟ್ಟು ಬನ್ನಿ, ಸರ್.
ನನ್ನ ಅಜ್ಜ ಶ್ರೀ ಸತ್ಯಮೂರ್ತಿ.
ಈ ಕೋಣೆ ಅವರು ಬಿಟ್ಟಂತೆಯೇ ಇದೆ.
ಅವರ ಪುಸ್ತಕಗಳು, ಸ್ಟಡಿ ಟೇಬಲ್, ಅಂದಿನ ಪತ್ರಿಕೆಗಳು...
ಎಲ್ಲವನ್ನೂ ಅವರ ನೆನಪಿನಲ್ಲಿ ನನ್ನ ತಂದೆ ಕಾಪಾಡಿದ್ದಾರೆ, ಸರ್.
ಸತ್ಯ!
ಸರ್, ಒಂದು ನಿಮಿಷ. ಈಗ ಬಂದೆ.
-ಏನು, ಅಪ್ಪ? -ಸತ್ಯ, ಯಾರದು?
-ಬಾಗಿಲು ತೆರೆಯಬಹುದು ಎಂದು ಯಾರು ಹೇಳಿದ್ದು? -ಅಪ್ಪ, ನಾನು--
ಬೀಗವನ್ನು ಏಕೆ ತೆರೆದೆ?
ನನ್ನನ್ನು ಬಿಟ್ಟು ಯಾರೂ ಇದನ್ನು ತೆರೆಯಬಾರದು ಎಂದು ಹೇಳಿಲ್ಲವೇ?
-ಅಪ್ಪ! -ಯಾರದು? ಹೊರಗೆ ಬರಲು ಹೇಳು!
ಅಪ್ಪ, ದಯವಿಟ್ಟು.
-ಮೊದಲು, ಅವರಿಗೆ-- -ಆದರೆ, ಅಪ್ಪ...
ಚಂದ್ರಮೂರ್ತಿ?
ಅವರು ನಿನ್ನ ತಂದೆಯಾ?
ನಿಮ್ಮನ್ನು ಒಳಗೆ ಬಿಟ್ಟವರು ಯಾರು?
ಒಮ್ಮೆಲೇ ಹೊರಬನ್ನಿ.
ನಿಮ್ಮಂತಹವರಿಗೆ ಹಕ್ಕಿಲ್ಲ ಅಲ್ಲಿ ಕಾಲಿಡಲು.
ಇಲ್ಲಿಗೇಕೆ ಬಂದಿರಿ?
ದೂತದ ಬಗ್ಗೆ ಸಂಶೋಧಿಸುತ್ತಿರುವೆ.
ನೀವು ದೂತದ ಬಗ್ಗೆ ಸಂಶೋಧಿಸುತ್ತಿರುವಿರಾ?
ಆ ಮಾತನ್ನು ಹೇಳುವ ಯೋಗ್ಯತೆಯೂ ನಿಮಗೆ ಇಲ್ಲ.
ಅಪ್ಪ.
ನಾನು ಹಿಂದಿರುಗಿದಾಗ ಹೊರಗೆ ಹೋಗಬೇಕು ಎಂದಿದ್ದೆಯಲ್ಲವೇ? ಹೊರಡು.
-ಆದರೆ, ಅಪ್ಪ-- -ಹೋಗು, ಸತ್ಯ.
ನಾನು ಕೆಲವು ವಿವರಗಳನ್ನು ಹುಡುಕುತ್ತಿರುವೆ.
ನಿಮಗೆ ಇಲ್ಲಿ ಯಾವುದೇ ಮಾಹಿತಿ ಸಿಗುವುದಿಲ್ಲ.
ನಿಮ್ಮಂತಹ ಪತ್ರಕರ್ತ ಅವರ ಬಗ್ಗೆ ಬರೆಯುವುದಕ್ಕಿಂತ ಕೆಟ್ಟದು ಏನೂ ಇಲ್ಲ.
ನನ್ನ ತಂದೆ ಮತ್ತು ಆ ಪತ್ರಿಕೆ ಭವ್ಯ ಇತಿಹಾಸವನ್ನು ಹೊಂದಿದೆ.
ನಿಮ್ಮ ಕೆಟ್ಟ ಬರಹಗಳಿಂದ ಅವನ್ನು ಕೀಳಾಗಿಸಬೇಡಿ.
ಏನು, ಸರ್?
ಅವರು ಭವ್ಯ ಇತಿಹಾಸ ಹೊಂದಿದ್ದರು ಎಂದು ಹೇಳಿದೊಡನೆ ಹಾಗಾಗುವುದಿಲ್ಲ.
ಅದರಲ್ಲಿ ಏನು ಭವ್ಯವಿದೆ?
ಅವರು ಪತ್ರಿಕೆಯನ್ನು ಪ್ರಾರಂಭಿಸಿ, ನಂತರ ಕುಟುಂಬ, ಪ್ರಕಾಶನ ಎರಡನ್ನೂ ತ್ಯಜಿಸಿದರು.
ಅದರಲ್ಲಿ ಏನು ಭವ್ಯವಿದೆ?
ಇದೆಲ್ಲ ನಿಮಗೆ ಯಾರು ಹೇಳಿದ್ದು?
ಯಾರೂ ನನಗೆ ಏನೂ ಹೇಳಬೇಕಾಗಿಲ್ಲ, ಸರ್.
ಎಲ್ಲವೂ ಇಂಟರ್ನೆಟ್ ನಲ್ಲಿದೆ.
ಅದರ ಬಗ್ಗೆ ಇಂಟರ್ನೆಟ್ ನಲ್ಲಿ ಓದಿದಿರಾ?
ನೀವೂ ಪತ್ರಕರ್ತರೇ?
ಪತ್ರಿಕೋದ್ಯಮದ ಮೂಲ ತತ್ವವಾದರೂ ನಿಮಗೆ ಗೊತ್ತಿದೆಯೇ?
ನಾವು ಮಾಹಿತಿಯನ್ನು ಹಲವಾರು ಬಾರಿ ಪರಿಶೀಲಿಸಿ, ಅದು ನಿಜವೆಂದು ಕಂಡುಕೊಂಡ ಮೇಲಷ್ಟೇ,
ಅದರ ಬಗ್ಗೆ ಬರೆಯುವುದು, ಮಾತಾಡುವುದು.
ಹಾಗಾದರೆ ಹೇಳಿ. ನಿಜ ಏನು ಹಾಗೂ ಸುಳ್ಳು ಏನು?
ಇಲ್ಲದಿದ್ದರೆ, ನನಗೆ ತಿಳಿದಿರುವದು ಬರೆಯುವೆ.
1962
ಪುಸ್ತಕ ಲೋಕಾರ್ಪಣೆ
ಖ್ಯಾತ ಪತ್ರಕರ್ತರಾದ ಕೊಡಿನಾಳ ಸತ್ಯಮೂರ್ತಿಯವರ ಪುಸ್ತಕ
ಪತ್ರಿಕೋದ್ಯಮ, ಮೌಲ್ಯ ಮತ್ತು ಸಿದ್ಧಾಂತ ಲೋಕಾರ್ಪಣೆ ಮಾಡಲಾಗುತ್ತಿದೆ,
ಇಲ್ಲಿ ಹಾಜರಿರುವ ಪ್ರತಿಯೊಬ್ಬ ಅತಿಥಿಗೂ ನಮ್ಮ ಸ್ವಾಗತ ಮತ್ತು ಧನ್ಯವಾದಗಳು.
ಶಾಸಕರಾದ ಶ್ರೀ ರಾಘವಯ್ಯ ಅವರಲ್ಲಿ ಸಭೆಯನ್ನು ಉದ್ದೇಶಿಸಲು ವಿನಂತಿಸುತ್ತೇನೆ.
ಎಲ್ಲರಿಗೂ ನಮಸ್ಕಾರ.
ನಾನು ಶಾಸಕನಾಗಿ ಅನೇಕ ರಾಜಕೀಯ ಸಭೆಗಳಲ್ಲಿ ಭಾಗವಹಿಸಿದ್ದೇನೆ.
ಆದರೆ ಇಂದಿನ ಪುಸ್ತಕ ಲೋಕಾರ್ಪಣೆ ಸಮಾರಂಭದಲ್ಲಿ ಮುಖ್ಯ ಅತಿಥಿಯಾಗಿರುವುದು
ನನಗೆ ಅತ್ಯಂತ ಹೆಮ್ಮೆಯ ವಿಷಯ.
ಸತ್ಯಮೂರ್ತಿ ನನ್ನ ಆತ್ಮೀಯ ಗೆಳೆಯ.
ಅವನ ಪತ್ರಿಕೆಯ ಹೆಸರು ದೂತ.
ಇಂದು, ಇದು ಆಂಧ್ರಪ್ರದೇಶದಲ್ಲಿ ಮೊದಲನೇ ಸ್ಥಾನದಲ್ಲಿದೆ.
ಈ ಪತ್ರಿಕೆಯ ಮಹತ್ವವೇನೆಂದರೆ,
ಒಮ್ಮೆ ಮಾಹಿತಿಯ ತುಣುಕು ಅಥವಾ ಸುದ್ದಿ ದೂತದಲ್ಲಿ ಪ್ರಕಟವಾದರೆ,
ಇದು ಸಂಪೂರ್ಣ ಸತ್ಯ ಎಂದು ನಾವು ಖಚಿತವಾಗಿ ನಂಬಬಹುದು.
ಸತ್ಯಮೂರ್ತಿಗೆ ಬಹಳ ಪ್ರೀತಿ,
ತನ್ನ ದೇಶದ ಮೇಲೂ, ಪತ್ರಿಕೋದ್ಯಮವೆಂಬ ಕಲೆಯ ಮೇಲೂ.
ಸ್ವಾತಂತ್ರ್ಯ ಚಳವಳಿಯ ಸಂದರ್ಭದಲ್ಲಿ ನಡೆದ ಘಟನೆ ಬಗ್ಗೆ ನಾನು ನಿಮಗೆ ಹೇಳಬೇಕು.
ಆಗ ಸತ್ಯಮೂರ್ತಿ ಅವನಂತಹ ಕೆಲವು ಯುವಕರೊಂದಿಗೆ ಒಂದು ಗುಂಪು ಕಟ್ಟಿಕೊಂಡಿದ್ದ.
ಬ್ರಿಟಿಷ್ ಕಣ್ಣಿನಿಂದ ಬಚ್ಚಿಟ್ಟುಕೊಂಡು,
ತನ್ನ ಪ್ರಾಣವನ್ನು ಪಣಕ್ಕಿಟ್ಟು ಜನರಿಗಾಗಿ ಅವನು ಸುದ್ದಿ ಪ್ರಕಟಿಸಿದ್ದನು.
ಅವನು ಸುದ್ದಿ ಪ್ರಸಾರದ ಈ ವಿಧಾನಕ್ಕಾಗಿ ಒಳ್ಳೆಯ ಹೆಸರಿಟ್ಟಿದ್ದನು.
"ದೂತ."
ಅದು ಅವರ ಪತ್ರಿಕೆಯ ಹೆಸರೂ ಹೌದು.
ದೂತ ಆ ಕಾಲದ ಬ್ರಿಟಿಷ್ ಜನರಲ್ ಗೆ ಸಮಸ್ಯೆಯಾಗಿ ಪರಿಣಮಿಸಿತ್ತು.
ಅವನು ಮುದ್ರಣ ಯಂತ್ರವನ್ನು ನಾಶಮಾಡಲು ಪಡೆಗಳನ್ನು ಕಳಿಸಿದ್ದನು.
ಆಗ ಸತ್ಯಮೂರ್ತಿ ನನ್ನನ್ನು ಭೇಟಿಯಾಗಿ ಹೇಳಿದನು. "ಅವರು ಮುದ್ರಣ ಕೇಂದ್ರವನ್ನು ನಾಶಮಾಡಲಿ.
"ನನ್ನನ್ನು ಬಂಧಿಸಿದರೆ, ಬಂಧಿಸಲಿ.
"ಆದರೆ ನಾವು ಮುದ್ರಣ ಯಂತ್ರವನ್ನು ಹೇಗಾದರೂ ರಕ್ಷಿಸಬೇಕು."
ಏಕೆಂದರೆ ಆ ಮುದ್ರಣ ಯಂತ್ರ ಸತ್ಯಮೂರ್ತಿಯ ಅಸ್ತ್ರ.
ನಾವಿಬ್ಬರು ರಾತ್ರೋರಾತ್ರಿ ಸತ್ಯಪಟ್ಟಣಂ ದೀಪಸ್ತಂಭಕ್ಕೆ ಮುದ್ರಣ ಯಂತ್ರವನ್ನು ಸರಿಸಿದೆವು.
ನಾವು ಯಂತ್ರದ ಸ್ಥಳ ಬಹಿರಂಗಪಡಿಸಲೆಂದು
ಬ್ರಿಟಿಷರು ನಮಗೆ ಚೆನ್ನಾಗಿ ಹೊಡೆದರು.
ನಾವು ನೋವನ್ನು ಸಹಿಸಿಕೊಂಡೆವು, ಆದರೆ ಒಂದು ಮಾತನ್ನೂ ಹೇಳಲಿಲ್ಲ.
ಬಿಡುಗಡೆಯ ನಂತರ, ನಾವು ಅದೇ ದೀಪಸ್ತಂಭದಿಂದ ದೂತ ಪ್ರಕಟಣೆಯನ್ನು ಮುಂದುವರೆಸಿದೆವು.
ಅಂದಿನಿಂದ, ದೀಪಸ್ತಂಭ ದೂತದ ಲಾಂಛನವಾಗಿದೆ.
ತನ್ನ ಅನುಭವ, ಪತ್ರಿಕೋದ್ಯಮದ ಮೇಲಿನ ಪ್ರೀತಿ ಮತ್ತು ಗೌರವವನ್ನು ಒಟ್ಟಿಗೆ ಬೆರೆಸಿ,
ಸತ್ಯಮೂರ್ತಿ ಈ ಪುಸ್ತಕ ಬರೆದಿದ್ದಾನೆ.
ಪುಸ್ತಕದ ಪ್ರತಿಯೊಂದು ಪದದಲ್ಲೂ ನೀವು ಅವನನ್ನು ಕಾಣಬಹುದು.
ಈ ಪುಸ್ತಕವನ್ನು ಅಧಿಕೃತಗೊಳಿಸಲು ಅವನಿಗಿಂತ ಅರ್ಹರು ಯಾರೂ ಇಲ್ಲ.
ಈ ಪುಸ್ತಕ ಪತ್ರಿಕೋದ್ಯಮದ ಮುಂದಿನ ಪೀಳಿಗೆಗೆ
ಮಾರ್ಗದರ್ಶಕ ಬೆಳಕಾಗುತ್ತದೆ ಎನ್ನುತ್ತಾ
ನಾನು ನನ್ನ ಮಾತನ್ನು ಮುಕ್ತಾಯಗೊಳಿಸುತ್ತೇನೆ.
ಧನ್ಯವಾದ.
ನನ್ನ ಮೇಲಿನ ಗೌರವದಿಂದ ಇದರಲ್ಲಿ ಭಾಗವಹಿಸಿದ ಎಲ್ಲಾ ಅತಿಥಿಗಳಿಗೆ
ಮತ್ತು ನನ್ನ ಆತ್ಮೀಯ ಗೆಳೆಯ ರಾಘವಯ್ಯ ಅವರಿಗೆ, ನನ್ನ ಧನ್ಯವಾದಗಳು.
ಮೊದಲು ನಾಯಕರು ಜನರು ಮತ್ತು ಅವರ ದೇಶಕ್ಕಾಗಿ
ಒಳ್ಳೆಯದನ್ನು ಮಾಡುವ ಏಕೈಕ ಉದ್ದೇಶದಿಂದ ರಾಜಕೀಯಕ್ಕೆ ಇಳಿಯುತ್ತಿದ್ದರು.
ರಾಘವಯ್ಯ ಅಂತಹವರಲ್ಲಿ ಒಬ್ಬರು.
ಆದರೆ, ಸಮಯ ಬದಲಾಗುತ್ತಿದೆ.
ಹೆಚ್ಚು ಹೆಚ್ಚು ನಾಯಕರು ರಾಜಕೀಯ ಪ್ರವೇಶಿಸುತ್ತಿದ್ದಾರೆ
ಅಧಿಕಾರ ಮತ್ತು ಹಣಕ್ಕಾಗಿ.
ರಾಜಕೀಯದ ಜೊತೆಗೆ ಪತ್ರಿಕೋದ್ಯಮ ಕ್ಷೇತ್ರದಲ್ಲೂ ಭ್ರಷ್ಟಾಚಾರ ಹೆಚ್ಚುತ್ತಿದೆ.
ತಪ್ಪನ್ನು ಪ್ರಶ್ನಿಸಬೇಕಾದ ಪತ್ರಕರ್ತರು
ಹಣಕ್ಕಾಗಿ ಸುಳ್ಳು ಲೇಖನಗಳನ್ನು ಪ್ರಕಟಿಸುತ್ತಿದ್ದಾರೆ.
ಒಂದು ವಿಷಯ ನೆನಪಿಡಿ.
ರಾಜಕೀಯ ಮತ್ತು ಪತ್ರಿಕೋದ್ಯಮ ರೈಲಿನ ಎರಡು ಹಳಿಗಳಂತೆ.
ಒಂದಕ್ಕೊಂದು ಸಮಾನಾಂತರವಾಗಿ ಚಲಿಸಬೇಕು,
ಅವು ಪ್ರಜಾಪ್ರಭುತ್ವದ ರೈಲನ್ನು ಗೆಲುವಿನತ್ತ ನಿರ್ದೇಶಿಸಬೇಕು.
ಯಾವುದೇ ಸಂದರ್ಭದಲ್ಲಿ ಈ ಎರಡು ಬದಿಗಳು ಭೇಟಿಯಾಗಬಾರದು.
ಈ ಆಲೋಚನೆಯೇ ಈ ಪುಸ್ತಕವನ್ನು ಬರೆಯಲು ನನಗೆ ಸ್ಫೂರ್ತಿ ನೀಡಿತು.
ನನಗೆ ಪತ್ರಿಕೋದ್ಯಮ ಕ್ಷೇತ್ರ ಅಪವಿತ್ರಗೊಳ್ಳುವುದು ಇಷ್ಟವಿಲ್ಲ.
ಪತ್ರಕರ್ತರಾಗಿ,
ನಮ್ಮ ಮೌಲ್ಯಗಳು ಮತ್ತು ತತ್ವಗಳೊಂದಿಗೆ ಜಗತ್ತನ್ನು ಬದಲಾಯಿಸಲು ಸಾಧ್ಯವಾಗದಿರಬಹುದು.
ಆದರೆ ನಾವು ಕನಿಷ್ಠ ಒಬ್ಬ ವ್ಯಕ್ತಿಯಲ್ಲಿ ಬದಲಾವಣೆಯನ್ನು ಪ್ರೇರೇಪಿಸಬಹುದು.
ಮತ್ತು ಆ ಬದಲಾವಣೆಯು ದೇಶದ ಪ್ರಗತಿಗೆ ಕಾರಣವಾಗುತ್ತದೆ.
ಪತ್ರಿಕೋದ್ಯಮ - ಮೌಲ್ಯ ಮತ್ತು ಸಿದ್ಧಾಂತ ಲೇಖಕರು : ಸತ್ಯಮೂರ್ತಿ
-ಭೂಪತಿ. -ಸರ್.
ಮೂರ್ತಿ,
ನೀನು ನಿಜವಾಗಿಯೂ ರಾಜಕೀಯ, ಪತ್ರಿಕೋದ್ಯಮ ಕೈ ಜೋಡಿಸುತ್ತದೆ ಎಂದು ನಂಬುವೆಯಾ?
ಅಷ್ಟೇ ಅಲ್ಲ.
ಭವಿಷ್ಯದಲ್ಲಿ ಇದಕ್ಕಿಂತ ಕೆಟ್ಟ ವಿಷಯಗಳು ನಡೆಯುತ್ತವೆ.
ರಾಜಕೀಯ ಪಕ್ಷಗಳು ಅವರದೇ ಪತ್ರಿಕೆಗಳನ್ನು ಸ್ಥಾಪಿಸಬಹುದು...
ಮತ್ತು ಸಂಪೂರ್ಣವಾಗಿ ಪತ್ರಿಕೋದ್ಯಮದ ಸ್ವಾತಂತ್ರ್ಯವನ್ನು ಕಸಿದುಕೊಳ್ಳಬಹುದು.
ಕಾದು ನೋಡು.
-ಹೇಳು, ಭೂಪತಿ. -ನನಗಾಗಿ ಇದರ ಮೇಲೆ ಸಹಿ ಮಾಡುವಿರಾ?
-ಭೂಪತಿ, ನಿನ್ನ ಮಗ ಹೇಗಿದ್ದಾನೆ? -ಚೆನ್ನಾಗಿದ್ದಾನೆ, ಸರ್.
ಶಾಲೆಗೆ ಹೋಗುತ್ತಿದ್ದಾನೆ.
ಶುಭ ಹಾರೈಸುವ, ಸತ್ಯಮೂರ್ತಿ
-ಹೇ, ಚಕ್ರಪಾಣಿ, ಬಾ. -ನಮಸ್ಕಾರ, ಸರ್.
-ಮೂರ್ತಿ, ಇದು ಚಕ್ರಪಾಣಿ. -ಸರಿ.
-ನಮಸ್ಕಾರ. -ನಮಸ್ಕಾರ.
ಇವರು ಪ್ರಜಾ ವಕ್ಕೂ ಎಂಬ ಹೊಸ ಪಕ್ಷ ಸ್ಥಾಪಿಸಿದ್ದಾರೆ.
ಚುನಾವಣೆಯಲ್ಲಿ ನನ್ನ ಎದುರಾಳಿಯಾಗಿ ಮೊದಲ ಬಾರಿಗೆ ಸ್ಪರ್ಧಿಸಲಿದ್ದಾನೆ.
ನಿಮ್ಮ ಜೊತೆ ನನ್ನ ಹೆಸರು ಮತಪತ್ರದಲ್ಲಿ ಬಂದದ್ದು ಹೆಮ್ಮೆಯ ವಿಷಯ.
ನಿಮ್ಮೊಂದಿಗೆ ಸ್ಪರ್ಧಿಸುವ ಉದ್ದೇಶ ನನಗಿಲ್ಲ, ಸರ್.
ನಿನ್ನಂತಹ ಯುವಕರು ರಾಜಕೀಯಕ್ಕೆ ಬರಲು ಇದು ಒಳ್ಳೆಯ ಸಮಯ.
ಖಂಡಿತವಾಗಿ. ನನಗೆ ಖುಷಿಯಾಗಿದೆ.
-ನಿಮ್ಮೊಂದಿಗೆ ಚಿತ್ರ ತೆಗೆದುಕೊಳ್ಳಬಹುದೇ, ಸರ್? -ಖಂಡಿತ.
ಬನ್ನಿ.
-ಭೂಪತಿ, ನೀನೂ ಬಾ. -ಸರಿ.
ಸಮಾರಂಭ ಅದ್ಭುತವಾಗಿತ್ತು, ಸರ್.
ಅದು ಹಾಗೇ ಆಗಲಿಲ್ಲ, ಭೂಪತಿ.
ನೀನು ಆಗುವಂತೆ ಮಾಡಿದೆ.
ಪುಸ್ತಕವನ್ನು ಮುಗಿಸುವ ಆತುರದಲ್ಲಿ, ಕೆಲವು ವಿಷಯಗಳು ಮರೆತಿರಿ, ಸರ್.
ಅದಕ್ಕೆ...
ವಿಶಾಖಪಟ್ಟಣಂ ತಿರುಪತಿ
ತಿರುಪತಿಗೆ ಟಿಕೆಟ್?
ಮಗನಾದ ನಂತರ ಭೇಟಿ ನೀಡುವುದಾಗಿ ಎಣಿಸಿದ್ದಿರಿ.
ಈಗ ಎರಡು ವರ್ಷಗಳಾಗಿವೆ. ಅದರ ಬಗ್ಗೆ ಸಂಪೂರ್ಣವಾಗಿ ಮರೆತಿದ್ದೀರಿ.
ನೀವು ಹೋಗಬೇಕು.
ಮುಂಬರುವ ಹಬ್ಬವನ್ನು ತಪ್ಪಿಸಿಕೊಳ್ಳಬಾರದು.
ಇದು ಚುನಾವಣಾ ಸಮಯ.
ಎಲ್ಲವನ್ನೂ ನೀನೇ ನೋಡಿಕೊಳ್ಳಲು ಕಷ್ಟ ಆಗುತ್ತೆ.
ಪ್ರೆಸ್ ಗೆ ಸಂಬಂಧಿಸಿದ ಯಾವುದೇ ಕೆಲಸ ನನಗೆ ಎಂದಿಗೂ ಹೊರೆಯಲ್ಲ, ಸರ್.
ಆದರೆ, ಭೂಪತಿ...
ನೋಡಿಕೊಳ್ಳುತ್ತಾನೆ ಅಂದನಲ್ಲ.
ಅಷ್ಟಲ್ಲದೆ, ನೀವೇ ಯಾವಾಗಲೂ ಹೇಳುವಂತೆ
ನಿಮ್ಮ ನಂತರ ಭೂಪತಿ ಒಬ್ಬನಿಗೇ ಈ ಪತ್ರಿಕೆಯನ್ನು ಸರಿಯಾಗಿ ನಡೆಸಲು ಆಗುವುದು.
ಹಿಂಜರಿಕೆ ಯಾಕೆ? ಹೋಗೋಣ.
ರೈಲು ಎಷ್ಟು ಹೊತ್ತಿಗೆ?
ಸಂಜೆ 6 ಗಂಟೆಗೆ ಅನಿಸುತ್ತೆ. ಒಮ್ಮೆ ನೋಡಿ.
ಇಟ್ಟುಕೋ.
ಹೇ, ನೋಡು.
-ಎಲ್ಲಿ ಹೋಗುತ್ತಿದ್ದೇವೆ? -ಇಂದು ಆಯುಧಪೂಜೆ.
ಮುದ್ರಣಾಲಯದಲ್ಲಿ ವ್ಯವಸ್ಥೆ ಮಾಡಿರುವೆ. ಅಲ್ಲಿಗೆ ಹೋಗೋಣ.
ದೂತ ಪಬ್ಲಿಕೇಶನ್ಸ್
-ಸುಬ್ಬಯ್ಯ. -ಸರ್.
-ಪೂಜೆ ಶುರುವಾಯಿತೇ? -ಇಲ್ಲ. ನಿಮಗೆ ಕಾಯುತ್ತಿದ್ದೇವೆ.
ಹೋಗೋಣ.
-ಸುಬ್ಬಯ್ಯ. -ಸರ್.
ನಾವು ತಿರುಪತಿಗೆ ಹೋಗುತ್ತಿದ್ದೇವೆ.
ಮೂರು ದಿನಗಳ ಮಟ್ಟಿಗೆ.
ಭೂಪತಿ ಯಾವ ಲೇಖನಗಳನ್ನು ಮುದ್ರಿಸಬೇಕು ಎಂದು ಹೇಳುತ್ತಾರೆ.
-ಅವರ ಸೂಚನೆಗಳನ್ನು ಅನುಸರಿಸಿ. -ಖಂಡಿತ.
ಭೂಪತಿ, ಪೂಜೆಯ ನಂತರ ದೀಪಸ್ತಂಭಕ್ಕೆ ಹೋಗಬೇಕು.
ಇದೇನು, ರೀ?
ನಾನು ಬರೆಯುವಾಗ ಸಣ್ಣ ತಪ್ಪು ಮಾಡಿದರೂ, ಆ ಕಾಗದವನ್ನು ಆಗಲೇ ಬಿಸಾಕುತ್ತೇನೆ.
ಕಸದ ಬುಟ್ಟಿ ಸಾಕಾಗಲ್ಲ ಇವಕ್ಕೆ.
ನೀವು ತಪ್ಪುಗಳನ್ನು ಕಡಿಮೆ ಮಾಡಬೇಕು.
-ಇರಿ. ಸ್ವಲ್ಪ ಸ್ವಚ್ಛಗೊಳಿಸುವೆ. -ಲಕ್ಷ್ಮಿ, ಅದು ಆಮೇಲೆ.
ನನಗೆ ಅರಿಶಿನ ಕುಂಕುಮ ಕೊಡು. ಪೂಜೆ ಪ್ರಾರಂಭಿಸೋಣ.
ಲಕ್ಷ್ಮಿ, ಇದರ ಇತಿಹಾಸ ಗೊತ್ತಲ್ಲವೇ? ಆ ದಿನಗಳಲ್ಲಿ, ಇದು ನನಗೆ ಸಹಾಯ...
ಗೊತ್ತು, ರೀ. ಅದನ್ನು ಬಹಳಷ್ಟು ಬಾರಿ ಹೇಳಿದ್ದೀರಿ.
ಸ್ವಾತಂತ್ರ್ಯ ಚಳುವಳಿಯಲ್ಲಿ ಇದೇ ನಿಮ್ಮ ಆಯುಧವಾಗಿತ್ತು.
ನಿಮ್ಮೊಂದಿಗೆ ಇದೂ ಸಹ ಬಹಳ ಅನುಭವಿಸಿದೆ.
ಇದು ನಿಮ್ಮ ಮೊದಲ ಮಗುವಿನಂತೆ.
-ಬೇರೆ ಏನಾದರೂ? -ಅಷ್ಟೇ.
ಸುಶೀಲಾ.
-ಏನು, ರೀ? -ಇದನ್ನು ಒಮ್ಮೆ ನೋಡು.
ನಿನ್ನೆಯ ಸಮಾರಂಭದ ಚಿತ್ರಗಳು.
ಚೆನ್ನಾಗಿದೆ.
ಅದು, ಮರೆತಿದ್ದೆ. ನಾಳೆಯ ಪೂಜೆಗೆ ತೆಂಗಿನಕಾಯಿ ಬೇಕು.
-ಕಲ್ಪನಳನ್ನು ಜಮೀನಿಗೆ ಕಳಿಸಲೇ? -ಖಂಡಿತ.
ಸರಿ ಹಾಗಾದರೆ.
ಕಲ್ಪನ.
-ಕಲ್ಪನ! -ಬಂದೆ, ಮೇಡಮ್.
ಕೋಣೆ ಸ್ವಚ್ಛಗೊಳಿಸುತ್ತಿರುವೆ.
ವೈದ್ಯರು ಏನು ಹೇಳಿದರು?
ಅವಳು ಮತ್ತೆ ನಡೆಯಲು ಸಾಧ್ಯವಿಲ್ಲ ಅನಿಸುತ್ತೆ ಎಂದರು.
ಸದ್ಯಕ್ಕೆ ಈ ಕಟ್ಟುಪಟ್ಟಿಗಳನ್ನು ಕೊಟ್ಟಿದ್ದಾರೆ.
ಅವಳನ್ನು ಬೇಗನೇ ಗಾಲಿಕುರ್ಚಿಯಲ್ಲಿ ಹಾಕಬೇಕು.
ಎಡಗೈಯಲ್ಲಿ ಬರೆಯುವವರನ್ನು ಏನನ್ನುತ್ತಾರೆ ಗೊತ್ತೇ...
-ಏನು? -ಸೈತಾನನ ಪ್ರಿಯನು ಎಂದು ಹೇಳುತ್ತಾರೆ.
-ನೀವೂ ಹಾಗೇ ಇರಬಹುದು. -ಅದು ಸತ್ಯ.
ಸರಿ, ನಮ್ಮ ಪಕ್ಷದ ಚಿಹ್ನೆ ಹೇಗನಿಸಿತು?
-ಚೆನ್ನಾಗಿದೆ. -ಅದರೊಂದಿಗ ಒಂದು ಹೇಳಿಕೆಯೂ ಇದೆ.
ಪ್ರಜಾ ವಕ್ಕೂ ಪಕ್ಷ ಪ್ರತಿಪಕ್ಷಗಳನ್ನು ಪ್ರಜಾಪ್ರಭುತ್ವದೊಂದಿಗೆ ಸೋಲಿಸಿದೆ.
ಹೇಗಿದೆ? ನಿಮ್ಮ ಪತ್ರಿಕೆಯಲ್ಲಿ ಪ್ರಕಟಿಸು.
ನಮ್ಮ ವಿಜಯದ ಹೇಳಿಕೆಗಳ ಬಗ್ಗೆ ಆಮೇಲೆ ಯೋಚಿಸಬಹುದು.
ಗೆಲ್ಲಲು ನಿನ್ನ ಯೋಜನೆ ಏನು?
ಹೇಳು.
ಸತ್ಯಮೂರ್ತಿಯನ್ನು ನೀನು ಹೇಳಿದಂತೆ ತಿರುಪತಿಗೆ ಕಳಿಸಿದೆ.
ಅವನು ಮೂರು ದಿನಗಳಲ್ಲಿ ಹಿಂತಿರುಗುತ್ತಾನೆ.
ಏನು ಮಾಡುವುದಿದ್ದರೂ ಈ ಮೂರು ದಿನಗಳಲ್ಲಿ ಮಾಡಬೇಕು.
ಯೋಜನೆ ಏನು?
ರಾಘವಯ್ಯ ಅವರ ಮನೆಯಲ್ಲಿ ಕಲ್ಪನ ಎಂಬ ಕೆಲಸದವಳಿದ್ದಾಳೆ.
ಮಾದಕ ಕಂದು ಬಣ್ಣ ಅವಳದು.
ಏನು ಹೇಳುತ್ತಿರುವೆ?
ನನಗೆ ಗಾಳಿಯಲ್ಲಿ ಹಾರಿಹೋಗುವ ಪಕ್ಷ ಬೇಡ.
ನನ್ನ ಪಕ್ಷ ತಲೆಮಾರುಗಳವರೆಗೆ ಉಳಿಯಬೇಕು.
ಅಂದರೆ ನಾವು ತಳಮಟ್ಟದಿಂದ ಎಲ್ಲವನ್ನೂ ಯೋಜಿಸಬೇಕು.
ಅರ್ಥವಾಯಿತೇ?
ಕಲ್ಪನಳನ್ನು ಈಗ ಎರಡು ವರ್ಷಗಳಿಂದ ಮರಳು ಮಾಡಿಕೊಂಡಿದ್ದೇನೆ.
ಈಗ ನಾನು ಏನು ಹೇಳಿದರೂ ಮಾಡುತ್ತಾಳೆ. ಆಕೆಗೆ ನನ್ನ ಮೇಲೆ ಕುರುಡು ನಂಬಿಕೆ.
ಅವಳಿಗೆ ಒಂದು ಮುಖ್ಯ ಕೆಲಸ ಕೊಟ್ಟಿರುವೆ.
-ವಿವರಿಸುತ್ತೇನೆ. -ಕೇಳಿ.
ಅದು ಅವಳೇ.
ಭೂಪತಿ, ಎರಡು ನಿಮಿಷ ಇರು. ಈಗ ಬಂದೆ.
ಕೇಳಿ.
ಇದ್ದೀರಾ?
ಕೇಳಿ--
ಬಿಡಿ ನನ್ನನ್ನು. ಯಾರಾದರೂ ನೋಡುತ್ತಾರೆ.
ಕೇಳಿದ್ದು ತಂದೆಯಾ?
ಹೂಂ.
ತಗೊಳ್ಳಿ.
ಯಾರಾದರೂ ನೋಡಬಹುದು ಎಂದು ಎಷ್ಟು ಚಿಂತಿತಳಾಗಿದ್ದೆ, ಗೊತ್ತೇ?
ತುಂಬಾ ಕಷ್ಟವಾಯಿತು.
ಕೈಗಳು ತುಂಬಾ ನೋಯುತ್ತಿವೆ.
ಅಯ್ಯೋ! ಕೈಗಳು ನೋಯುತ್ತಿವೆಯೇ?
ಈಗ ಹೇಗಿದೆ?
ನಾನು ಹೇಳಿದ ಕೋಣೆಯಿಂದಲೇ ತಂದೆಯಾ?
ಹೌದು, ಮಹಡಿಯ ಮೇಲಿನ ಸರ್ ಕೋಣೆಯಿಂದ.
ಒಳ್ಳೆಯದು.
ನಾಳೆ ಇದೇ ಹೊತ್ತಿಗೆ ಇಲ್ಲಿಗೆ ಬಾ, ಸರಿಯೇ?
ಈಗ ಜಾಗ್ರತೆಯಾಗಿ ಹಿಂತಿರುಗು.
ಇದು ಏನು?
ಕಲ್ಪನ ರಾಘವಯ್ಯನ ಕೋಣೆಯಿಂದ ತಂದಿದ್ದು.
ನೀನು ಅವಳನ್ನು ಎರಡು ವರ್ಷ ಮರಳು ಮಾಡಿದ್ದು ಈ ಚಿಲಕಕ್ಕಾಗಿಯೇ?
ನನ್ನ ಮಾತು ಪೂರ್ತಿಯಾಗಿ ಕೇಳು, ಭೂಪತಿ.
ಇದು ಹಿತ್ತಾಳೆಯ ಚಿಲಕ.
ನಾನು ಇದರೊಂದಿಗೆ ಸಾಂಬಡು ಬಳಿ ಹೋಗುವೆ,
ಕಬ್ಬಿಣದಿಂದ ಮಾಡಿದ ಎರಡು ಇಂತಹದ್ದೇ ಚಿಲಕ ಮಾಡಿಸಿ,
ಹಿತ್ತಾಳೆಯಿಂದ ಲೇಪಿಸಲು ಹೇಳುವೆ.
ಈ ಬೀಗವನ್ನು ತೆಳ್ಳಗೆ ಮಾಡಲು ಕೇಳಿದರೆ,
ನಾವು ಅದನ್ನು ಸುಲಭವಾಗಿ ಸರಿಸಬಹುದು.
ಆ ಅಯಸ್ಕಾಂತವನ್ನು ಕೊಡು.
ಮತ್ತು ಆ ಆಣಿಯನ್ನು.
ಆಯಸ್ಕಾಂತ ಹಿತ್ತಾಳೆಯನ್ನು ಆಕರ್ಷಿಸಲ್ಲ.
ಆದರೆ ಕಬ್ಬಿಣವಾದರೆ,
ನಾವು ಇನ್ನೊಂದು ಬದಿಯಿಂದ ಬೀಗ ತೆರೆಯಬಹುದು, ಮುಚ್ಚಬಹುದು.
ತೆರೆ, ಮುಚ್ಚು.
ಒಂದು ಚಿಲಕದಲ್ಲಿ ಅಭ್ಯಾಸ ಮಾಡುತ್ತೇನೆ.
ನಾನು ಅಯಸ್ಕಾಂತ ಬಳಸಿ ಬೀಗವನ್ನು ಸುಲಭವಾಗಿ ತೆರೆಯಬಹುದೆಂದು ಖಚಿತಪಡಿಸಿಕೊಳ್ಳುತ್ತೇನೆ.
ಇನ್ನೊಂದು ಚಿಲಕವನ್ನು ಕಲ್ಪನಗೆ ಕೊಡುತ್ತೇನೆ.
ಇದನ್ನು ತೆಗೆದುಕೊಂಡು ಹೋಗಿ ಸರ್ ರೂಮಿನಲ್ಲಿ ಅಳವಡಿಸುವೆಯಾ?
ಇದನ್ನೂ ತಗೋ.
-ಇದು ಏನು? -ಸಿಹಿತಿಂಡಿಗಳು.
ಅವುಗಳನ್ನು ಸರ್ ಮತ್ತು ಮನೆಯಲ್ಲಿ ಎಲ್ಲರಿಗೂ ಕೊಡು.
ಯಾಕೆ?
ನಿಶ್ಚಿತಾರ್ಥವಾಯಿತು ಎಂದು ಹೇಳು.
ಚುನಾವಣೆಯ ನಂತರ ಮದುವೆಯಾಗುತ್ತೇವಲ್ಲವೇ?
ನೀನು ಇವನ್ನು ತಿನ್ನಬೇಡ.
ನೀನು ಇಂದು ಸಂಜೆ ಕೆರೆಗೆ ಬಂದಾಗ, ನಿನಗಾಗಿ ವಿಶೇಷ ಸಿಹಿತಿಂಡಿಗಳನ್ನು ತರುತ್ತೇನೆ.
ಸರಿಯೇ?
-ಸರಿ. -ಹೋಗು.
ಕಲ್ಪನ, ಮಕ್ಕಳು ಹೊರಗೆ ಆಟವಾಡುತ್ತಿದ್ದಾರೆ. ಅವರಿಗೂ ಸ್ವಲ್ಪ ಕೊಡು.
ಅವರಿಗೆ ಕೊಟ್ಟಾಯಿತು, ಮೇಡಮ್.
ಏನು ವಿಶೇಷ?
ಅವಳಿಗೆ ಮದುವೆಯಾಗುತ್ತಿದೆ, ಮಾವ.
ಹಾಗಾಗಿ ಸಿಹಿ ಹಂಚುತ್ತಿದ್ದಾಳೆ.
ಹಾಗಾದರೆ ಮದುಮಗನನ್ನು ಯಾವಾಗ ಪರಿಚಯಿಸುತ್ತಿರುವೆ?
ಬೇಗನೇ ಬಂದು ನಿಮ್ಮ ಆಶೀರ್ವಾದ ಪಡೆಯುವೆ ಎಂದರು.
ಅದ್ಭುತ. ಕೇಳು, ನಾವೆಲ್ಲ ಒಂದು ನಿರ್ಧಾರ ಮಾಡಿದೆವು.
ಕುಟುಂಬವೆಂದು ಕರೆಯಲು ನಿನಗೆ ಯಾರೂ ಇಲ್ಲ.
ನೀನು ನಮಗೆ ಹೊರಗಿನವಳಲ್ಲ.
ನೀನು ನಮ್ಮಲ್ಲಿ ಒಬ್ಬಳು.
ಆದ್ದರಿಂದ ನಿನ್ನ ಮದುವೆಯ ಖರ್ಚಿಗೆ,
ಮತ್ತು ಭವಿಷ್ಯದಲ್ಲಿ ನಿನಗೆ ತೊಂದರೆ ಆಗದಿರಲಿ ಎಂದು,
ನಿನ್ನ ಹೆಸರಿನಲ್ಲಿ ಒಂದು ಬ್ಯಾಂಕ್ ಖಾತೆ ತೆರೆದಿದ್ದೇವೆ.
ಇಂದಿನಿಂದ ಪ್ರತಿ ತಿಂಗಳು ಅದರಲ್ಲಿ ಸ್ವಲ್ಪ ಹಣ ಹಾಕುತ್ತೇವೆ.
ಸರಿ, ಸರ್.
ಮಧ್ಯದಲ್ಲಿ ಹಾಕು.
-ನನಗೆ ಸಿಹಿ ಎಲ್ಲಿ? -ತಗೊಳ್ಳಿ, ಸರ್.
ಚಿನ್ನ!
ಕಲ್ಪನ, ಇಲ್ಲಿ ಬಾ.
-ಬೀಗ ಸರಿಪಡಿಸಿದೆಯಾ? -ಹೌದು.
-ಸಿಹಿತಿಂಡಿಗಳನ್ನು ಹಂಚಿದೆಯಾ? -ಹೌದು.
ನನಗೆ ವಿಶೇಷ ಸಿಹಿ ತರುವೆ ಎಂದಿದ್ದಿರಿ?
ತಂದಿದ್ದೇನೆ. ಮೊದಲು ಬಾ.
ಇಲ್ಲ. ಯಾರಾದರೂ ನೋಡುತ್ತಾರೆ.
ಇಲ್ಲಿ ಯಾರಿದ್ದಾರೆ? ಅದರ ಬಗ್ಗೆ ಚಿಂತಿಸಬೇಡ. ಬಾ.
ಅಲ್ಲದೆ, ನಾವು ಮದುವೆಯಾಗುತ್ತಿದ್ದೇವೆ. ನಾಚಿಕೆ ಏಕೆ? ಒಳಗೆ ಬಾ.
ಒಳಗೆ ಬಾ ಎಂದು ಹೇಳಿದೆ.
ಬಿಡಿ ನನ್ನನ್ನು.
-ಇಲ್ಲಿ ಯಾರೂ ಇಲ್ಲ. -ಸರ್ ಒಳ್ಳೆಯ ವ್ಯಕ್ತಿ.
ನನ್ನ ಬ್ಯಾಂಕ್ ಖಾತೆಗೆ 15 ಸಾವಿರ ಜಮಾ ಮಾಡಿದ್ದಾರೆ ಮದುವೆ ಖರ್ಚಿಗೆ.
ಓಹ್, ನಿಜವಾಗಿಯೂ?
ಚಿಲಕ ತೆಗೆದು ಅಲ್ಲಿಯೇ ಸಿಕ್ಕಿಸಲು ಯಾಕೆ ಹೇಳಿದಿರಿ?
ಏಕೆಂದು ಹೇಳುತ್ತೇನೆ.
ನಾನು ಅವಳನ್ನು ಕೊಲ್ಲುವ ಹೊತ್ತಿಗೆ,
ನೀನು ಮರುದಿನದ ಪತ್ರಿಕೆಯನ್ನು ಮುದ್ರಿಸುತ್ತಿರುವೆ.
ಅಧಿಕಾರಿ ರಮಣ ಮತ್ತು ಮಾಧ್ಯಮದ ಜೊತೆಗೆ 30 ನಿಮಿಷಗಳಲ್ಲಿ ಕೆರೆಗೆ ಹೋಗು.
ಅರ್ಥವಾಯಿತೇ?
ಮೊದಲು ಶವವನ್ನು ಮರಣೋತ್ತರ ಪರೀಕ್ಷೆಗೆ ಕಳಿಸಿ.
ಏನಾಯಿತು, ಸರ್?
ಆತ್ಮಹತ್ಯೆ, ಕಣಪ್ಪ.
ಅವಳು ರಾಘವಯ್ಯ ಮನೆಯ ಕೆಲಸದವಳು.
ಆಕೆಯ ಮೇಲೆ ಸಾಮೂಹಿಕ ಅತ್ಯಾಚಾರ ನಡೆಸಿದ್ದಾರೆ.
ಒಂದು ವೇಳೆ ಸುದ್ದಿ ಹೊರಬಂದರೆ ಅವಮಾನ ಆಗುತ್ತೆ ಎಂದು,
ಆತ್ಮಹತ್ಯೆ ಪತ್ರ ಬರೆದು, ಕೆರೆಯಲ್ಲಿ ಮುಳುಗಿ ಸತ್ತಳು.
ಏನು ಹೇಳುತ್ತಿದ್ದೀರಿ, ಸರ್?
ಇದರ ಹಿಂದೆ ನಮ್ಮ ಶಾಸಕ ರಾಘವಯ್ಯ ಇರುವರೇ?
ಹೌದು, ಅದೇ ಮನುಷ್ಯ.
ನನಗೆ ನಂಬಲಾಗುತ್ತಿಲ್ಲ ಸರ್.
ಇದನ್ನು ಬೆಳಿಗ್ಗೆ ತನಿಖೆ ಮಾಡುತ್ತೇವೆ.
ಸರಿ. ಹೊರಡೋಣ.
ಪತ್ರಿಕೆ
ಶಾಸಕ ರಾಘವಯ್ಯ ಅವರ ಮನೆಯ ಕೆಲಸದಾಕೆ ಆತ್ಮಹತ್ಯೆ
ಆ ಮನೆಯಲ್ಲಿ ಏನಾಗುತ್ತಿದೆ?
ಈ ಮುಗ್ಧ ಜೀವದ ಆತ್ಮಹತ್ಯೆ ಹಿಂದೆ ಯಾರಿದ್ದಾರೆ?
ಸ್ವಾತಂತ್ರ್ಯದಲ್ಲಿ ಹೋರಾಡಿದ
ಒಳ್ಳೆಯ ಮನುಷ್ಯ ಎಂದು ಹೇಳಿಕೊಳ್ಳುತ್ತಾನೆ.
ನಮಗೆ ಸ್ವಾತಂತ್ರ್ಯ ಸಿಕ್ಕಿದ್ದು ಅವರಿಂದಲೇ ಎಂದು ಹೇಳಿಕೊಳ್ಳುತ್ತಾರೆ.
ಇದಕ್ಕೆ ಅವರ ಪ್ರತಿಕ್ರಿಯೆ ಏನು?
ಇದು ನಿಮ್ಮ ಮಹಿಳೆಯರೊಂದಿಗೆ ಆಗುವುದಿಲ್ಲ ಎಂಬುದಕ್ಕೆ ಏನು ಭರವಸೆ?
ಈ ಕ್ರೂರ ಕೃತ್ಯದ ಹಿಂದೆ ಯಾರಿದ್ದಾರೆ?
ರಾಘವಯ್ಯ ಅವರೇ ಅಥವಾ ಅವರ ಪುತ್ರರೇ?
ಇಂದು ಬೆಳಿಗ್ಗೆ ದೂತ ಪತ್ರಿಕೆಯಲ್ಲಿ ಸುದ್ದಿಯನ್ನು ನೋಡಿದಾಗ ಆಘಾತಕ್ಕೊಳಗಾದೆ.
ದೂತ ಪತ್ರಿಕೆ ಮತ್ತು ಸತ್ಯಮೂರ್ತಿ ಬಗ್ಗೆ ನಮಗೆ ಚೆನ್ನಾಗಿ ಗೊತ್ತು.
ಅವರು ಮಾಹಿತಿಯನ್ನು ಪ್ರಕಟಿಸುವುದು ಅದು ನಿಜವಾಗಿದ್ದರೆ ಮಾತ್ರ.
ಮೇಲಾಗಿ ರಾಘವಯ್ಯ ಅವರು ಸತ್ಯಮೂರ್ತಿಯವರ ಆತ್ಮೀಯ ಗೆಳೆಯ.
ಅಪರಾಧಿಯು ಆತ್ಮೀಯ ಸ್ನೇಹಿತನಾಗಿದ್ದರೂ ಸಹ ಅವರು ಬಿಡುವುದಿಲ್ಲ.
ಅವರನ್ನು ಹೇಗೆ ಸುಮ್ಮನೆ ಬಿಡುವುದು?
ಇಲ್ಲ, ನಾವು ಅವರನ್ನು ಬಿಡುವುದಿಲ್ಲ...
ಇಂತಹ ಹೇಯ ಮನುಷ್ಯನನ್ನು ಇಷ್ಟು ವರ್ಷ ನಾವು ಆಯ್ಕೆ ಮಾಡಿದ್ದೇವೆಯೇ?
ನಾನು ಇದನ್ನು ಚುನಾವಣೆಯ ದೃಷ್ಟಿಯಿಂದ ಹೇಳುತ್ತಿಲ್ಲ.
ಈ ದುರಂತದಿಂದ ನನಗೆ ತೀವ್ರ ಹತಾಶೆಯಾಗಿದೆ.
ನಾನು ಬಡವರ ಪರವಾಗಿ ಅವರನ್ನು ಪ್ರಶ್ನಿಸುತ್ತಿದ್ದೇನೆ.
ಅವರಂತಹವರನ್ನು ಸುಮ್ಮನೆ ಬಿಡಲು ಸಾಧ್ಯವಿಲ್ಲ.
ಅವನನ್ನು ಹೊರಗೆ ಎಳೆದು ಪ್ರಶ್ನಿಸೋಣ. ಹೋಗೋಣ.
ಹೇ, ರಾಘವಯ್ಯ!
ಏನಾಯಿತು ಎಂಬುದಕ್ಕೆ ಯಾರು ಜವಾಬ್ದಾರರು? ಹೊರಗೆ ಬಾ!
ನಮಗೆ ಉತ್ತರ ಬೇಕು!
ಹೊರಗೆ ಬಾ!
ಇರಿ, ಜನರೇ!
ಸಮಾಧಾನ!
ಅವರೊಂದಿಗೆ ಮಾತಾಡಿ ನಂತರ ಬಂಧಿಸುತ್ತೇವೆ, ಸರಿಯೇ?
ರಾಘವಯ್ಯ.
ರಾಘವಯ್ಯ, ಬಾಗಿಲು ತೆರೆಯಿರಿ.
-ಬಾಗಿಲು ಒಡೆದು ತೆರೆಯಿರಿ. -ಸರಿ, ಸರ್.
ಹೇ, ಹೋಗಿ ಎಲ್ಲಾ ಕೋಣೆಗಳನ್ನು ಹುಡುಕು.
-ಸರಿ, ಸರ್. -ಪ್ರತಿ ಕೋಣೆಯನ್ನು ಪರಿಶೀಲಿಸಿ.
ಕೆಳಗೆ ಎಲ್ಲಾ ಕೋಣೆಗಳ ಬಾಗಿಲು ತೆರೆದಿವೆ.
-ಮನೆಯಲ್ಲಿ ಯಾರೂ ಇಲ್ಲ ಸರ್. -ಸರಿ. ನನ್ನ ಜೊತೆ ಬಾ.
ರಾಘವಯ್ಯ.
ರಾಘವಯ್ಯ!
ಬಾಗಿಲು ಒಳಗಿನಿಂದ ಲಾಕ್ ಆಗಿದೆ.
-ಹೇ, ಅದನ್ನು ಒಡೆಯಿರಿ. -ಸರಿ, ಸರ್.
ಇದು ಭಯಾನಕ, ಸರ್.
ಸಾಮೂಹಿಕ ಆತ್ಮಹತ್ಯೆ ಮಾಡಿಕೊಂಡಿದ್ದಾರೆ.
ಇದು ಇಂದಿನ ದಿನಪತ್ರಿಕೆ.
ಯಾರೂ ಕಂಡುಹಿಡಿಯುವುದಿಲ್ಲ ಎಂದುಕೊಂಡಿದ್ದರು.
ಎಲ್ಲಾ ಕಿಟಕಿಗಳನ್ನು ಮುಚ್ಚಿದೆಯೇ ಇಲ್ಲವೇ ಎಂದು ಪರಿಶೀಲಿಸಿ.
ಎಲ್ಲಾ ಕಿಟಕಿಗಳು ಮುಚ್ಚಿವೆ, ಸರ್.
ಮುಖ್ಯ ಬಾಗಿಲಿಗೂ ಬೀಗ ಹಾಕಲಾಗಿದೆ.
ಅನುಮಾನಕ್ಕೆ ಅವಕಾಶವಿಲ್ಲ.
ಇದು ಖಂಡಿತ ಆತ್ಮಹತ್ಯೆ.
ಅಮ್ಮ. ಅಪ್ಪ.
ಜಾಗ್ರತೆ.
ಸುಬ್ಬಯ್ಯ ಮನೆಯಲ್ಲಿರುವರು ಅನಿಸುತ್ತೆ.
ಏನಿದು, ಸುಬ್ಬಯ್ಯ?
ಸರ್...
ಶಾಸಕ ರಾಘವಯ್ಯ ಅವರ ಮನೆಯ ಕೆಲಸದಾಕೆ ಆತ್ಮಹತ್ಯೆ
-ಇದನ್ನು ಬರೆದವರು ಯಾರು? -ಭೂಪತಿ.
ಅವರು ನಿನ್ನೆ ರಾತ್ರಿ ಪ್ರೆಸ್ ಗೆ ಬಂದು ಎಲ್ಲರನ್ನೂ ಮನೆಗೆ ಕಳಿಸಿದರು.
ಏನೋ ಸರಿಯಿಲ್ಲ ಅನಿಸಿತ್ತು ನನಗೆ.
ಆದರೆ ಅವನು ಹೀಗೆ ಮಾಡುವನು ಅಂದುಕೊಂಡಿರಲಿಲ್ಲ.
ಏನು ನಡೆಯುತ್ತಿದೆ, ರೀ?
ಅವಳು ಹತ್ತು ವರ್ಷಗಳಿಂದ ಆ ಕುಟುಂಬಕ್ಕಾಗಿ ದುಡಿದಿದ್ದಾಳೆ.
ಅವರು ಆಕೆಯನ್ನು ತಮ್ಮ ಸ್ವಂತ ಮಗಳಂತೆ ನೋಡುತ್ತಿದ್ದರು.
ಅವರು ಹೀಗೆ ಮಾಡುತ್ತಾರೆ ಎಂದು ನಿಮಗನಿಸುತ್ತದೆಯೇ?
ನಾನು ರಾಘವಯ್ಯನ ಹತ್ತಿರ ಮಾತಾಡುವೆ.
-ಸರ್. -ಹೇಳಿ?
ಇಡೀ ಕುಟುಂಬ ಇಂದು ಬೆಳಗ್ಗೆ ಸಾಮೂಹಿಕ ಆತ್ಮಹತ್ಯೆ ಮಾಡಿಕೊಂಡಿದೆ.
ದೇವರೇ!
ಇಲ್ಲ. ಇದು ಸಾಧ್ಯವಿಲ್ಲ. ನಾನು ಹೋಗಬೇಕು.
ಭೂಪತಿ!
ಹೇ, ಭೂಪತಿ!
-ಏನಾಯಿತು, ಸರ್? -ಭೂಪತಿ ಎಲ್ಲಿ?
ಮನೆಯಲ್ಲಿಲ್ಲ. ಹೊರಗೆ ಹೋಗಿದ್ದಾನೆ.
-ಎಲ್ಲಿಗೆ ಹೋದನು? -ಗೊತ್ತಿಲ್ಲ, ಸರ್.
ಬಹಳ ಸಮಯ ಇತ್ತೀಚೆಗೆ ಚಕ್ರಪಾಣಿ ಜೊತೆ ಕಳೆಯುತ್ತಿದ್ದಾನೆ.
-ಚಿಯರ್ಸ್, ಭೂಪತಿ! -ಚಿಯರ್ಸ್!
-ಚಿಯರ್ಸ್, ರಮಣ ಘೋಷ್! -ಚಿಯರ್ಸ್!
"ಮತ್ತು ಆ ಬದಲಾವಣೆಯು ದೇಶದ ಪ್ರಗತಿಗೆ ಕಾರಣವಾಗುತ್ತದೆ."
"ರಾಜಕೀಯ ಮತ್ತು ಪತ್ರಿಕೋದ್ಯಮ ರೈಲಿನ ಎರಡು ಹಳಿಗಳಂತೆ.
"ಅವು ಅತಿಕ್ರಮಿಸಬಾರದು."
ಅವನ ತಲೆ!
ಆ ಮುದುಕನ ಬೊಗಳೆ ಕೇಳಲು ನಾವು ಮೂರ್ಖರಲ್ಲ.
ರೈಲ್ವೆ ಹಳಿಗಳನ್ನು ಬಿಡು, ಭೂಪತಿ.
ನಾವು ಹಾಲು ಮತ್ತು ನೀರಿನಂತೆ ಸೇರಬೇಕು.
ಪರಸ್ಪರ ಸಹಾಯ ಮಾಡಬೇಕು.
ದಾರಿಯಲ್ಲಿ ಯಾರೇ ಬಂದರೂ ಕೊಂದು ಎತ್ತರಕ್ಕೆ ಬೆಳೆಯುಬೇಕು.
ಅದು ರಾಜಕೀಯದ ನಿಜವಾದ ಸಾರ.
ಪ್ರಾಣ ತೆಗೆಯುವ ಧೈರ್ಯ ಇರುವವರಿಗೆ ಮಾತ್ರ ಭೂಮಿಯ ಮೇಲೆ ಆಳ್ವಿಕೆ ಸಾಧ್ಯ.
ಎಲ್ಲರನ್ನೂ ಕೊಂದು, ಆ ಚಿಕ್ಕ ಹುಡುಗಿಯನ್ನು ಯಾಕೆ ಬಿಟ್ಟಿರಿ?
ಚಿಕ್ಕ ಹುಡಗಿಯೇ?
ಯಾವ ಚಿಕ್ಕ ಹುಡುಗಿ?
ಕಿರಿಯ ಮಗನ ಎರಡನೇ ಮಗಳು. ಆಕೆಗೆ ಪೋಲಿಯೋ ಇದೆ.
ಅವಳು ಮೂಲೆಯ ಕೋಣೆಯಲ್ಲಿದ್ದಳು.
ಪೋಲಿಯೋ? ನಾನು ಅವಳನ್ನು ಗಮನಿಸಲಿಲ್ಲ.
ಪರವಾಗಿಲ್ಲ. ಮಗು ಅದೃಷ್ಟಶಾಲಿಯಾಗಿತ್ತು.
-ಅವಳೊಂದಿಗೆ ಏನು ಮಾಡಿದಿರಿ? -ಸಂಬಂಧಿಕರ ಮನೆಗೆ ಕಳಿಸಿದೆ.
ಶವಗಳನ್ನು ಸ್ಮಶಾನಕ್ಕೆ ಕಳಿಸುವುದು, ಮರಣೋತ್ತರ ಪರೀಕ್ಷೆ ಮಾಡಿಸದಿರುವುದು, ಕಷ್ಟವಾಗಿತ್ತು.
ಹೇ, ರಮಣ, ನಿನ್ನ ಕೆಲಸ ಇನ್ನೂ ಮುಗಿದಿಲ್ಲ.
ಸತ್ಯಮೂರ್ತಿ ನಾಳೆ ಬರುತ್ತಾನೆ.
ನೀವು ಅವನಿಗೆ ವಿವರವಾಗಿ ತನಿಖೆ ಮಾಡಲಾಗಿದೆ, ಮನೆಯವರೇ ಹುಡುಗಿಯ ಮೇಲೆ,
ಅತ್ಯಾಚಾರವೆಸಗಿದ್ದಾರೆ ಎಂದು ಹೇಳಬೇಕು.
ರಾಘವಯ್ಯನವರ ಕುಟುಂಬವು 100% ತಪ್ಪಿತಸ್ಥರು
ಎಂದು ನೀನು ಅವನಿಗೆ ಮನವರಿಕೆ ಮಾಡಿಸಬೇಕು.
ಒಮ್ಮೆ ಅವನು ಅದನ್ನು ನಂಬಿದರೆ, ನಮಗೆ ತೊಂದರೆ ಕೊಡುವುದಿಲ್ಲ.
ಅಷ್ಟೇ ಅಲ್ಲ, ನನ್ನನ್ನು ಮೆಚ್ಚುತ್ತಾನೆ.
ನಾನು ಚುನಾವಣೆಯಲ್ಲಿ ಸ್ಪರ್ಧಿಸಲು ಪ್ರಚಾರ ಮಾಡಬೇಕಾಗಿರುವುದಿಲ್ಲ.
ಭಾರಿ ಬಹುಮತದಿಂದ ಗೆಲ್ಲುತ್ತೇನೆ.
ಚಕ್ರಪಾಣಿ, ಶಾಸಕ.
10 ವರ್ಷಗಳಲ್ಲಿ, ಚಕ್ರಪಾಣಿ, ಮುಖ್ಯಮಂತ್ರಿಯಾಗುತ್ತೇನೆ.
ಸರಿ. ನೀನು ಬೆಳೆದಂತೆ ನಮ್ಮನ್ನೂ ಜೊತೆಗೆ ಕರೆದುಕೊಂಡು ಹೋಗು.
ನಿನಗೆ ಖಂಡಿತವಾಗಿಯೂ ಬಡ್ತಿ ಸಿಗುತ್ತೆ.
ನಿನಗೇನು ಬೇಕು, ಭೂಪತಿ?
ನನಗೆ ನನ್ನ ಸ್ವಂತ ಪತ್ರಿಕೆ ಮತ್ತು ಮುದ್ರಣಾಲಯ ಬೇಕು.
ಮತ್ತು ಲೆಕ್ಕಿಸಲಾಗದಷ್ಟು ಹಣ.
ಮೌಲ್ಯಗಳು, ತತ್ವಗಳು ಮತ್ತು ನೀತಿಗಳು ಯಾರಿಗೆ ಬೇಕು?
ನಿಮ್ಮ ಸ್ವಂತ ಪತ್ರಿಕೆ.
ನನ್ನ ಪಕ್ಷವನ್ನು ಬೆಂಬಲಿಸುವ ಪತ್ರಿಕೆ.
ಅದಾಗುವಂತೆ ಮಾಡುತ್ತೇನೆ. ಚಿಯರ್ಸ್!
-ಚಿಯರ್ಸ್! -ಚಿಯರ್ಸ್!
ಭೂಪತಿ ಇಷ್ಟೆಲ್ಲ ಮಾಡಿದ್ದಾನೆ ಎಂದು ನನಗೆ ನಂಬಲಾಗುತ್ತಿಲ್ಲ.
ನಾವು ಪೊಲೀಸರಿಗೆ ಹೇಳುವುದೇ?
ಎಸ್ಐ ರಮಣ ಘೋಷ್ ಅವರ ಪರವಾಗಿದ್ದಾರೆ.
ದೂತದ ಮೇಲಿನ ಸಾರ್ವಜನಿಕರ ನಂಬಿಕೆಯನ್ನು ದುರುಪಯೋಗ ಪಡಿಸಿಕೊಂಡಿದ್ದಾರೆ.
ಮತ್ತು ಸುಳ್ಳನ್ನು ಸತ್ಯವಾಗಿ ಪರಿವರ್ತಿಸಿದ್ದಾರೆ.
ಇದಕ್ಕಾಗಿ ಅವರನ್ನು ಎಂದಿಗೂ ಕ್ಷಮಿಸಲ್ಲ.
ನಾಳೆ ಅದೇ ಪತ್ರಿಕೆಯಲ್ಲಿ ಅವರ ನಿಜ ಬಣ್ಣ ಬಯಲು ಮಾಡುತ್ತೇನೆ.
ಸತ್ಯದ ಶಕ್ತಿ ಏನೆಂದು
ಭೂಪತಿಗೆ ತೋರಿಸುತ್ತೇನೆ.
ಮುಂದಿನ ಶಾಸಕರಾದ ಶ್ರೀ ಚಕ್ರಪಾಣಿ. ಕ್ಷಮಿಸಿ, ಮುಂದಿನ ಸಿಎಂ.
ಪಾರ್ಟಿ ಭರ್ಜರಿಯಾಗಿತ್ತು.
ಹಾಲಿ ಡಿಜಿಪಿ, ನಾನು ನಿಮ್ಮನ್ನು ನಾಳೆ ನೋಡುತ್ತೇನೆ.
ಮುದುಕ ಹಿಂತಿರುಗಿದ ಮೇಲೆ.
ನಿನಗೆ ನಿನ್ನದೇ ಸ್ವಂತ ಪ್ರೆಸ್ ಸಿಗಲಿದೆ.
ಆರಾಮಾಗಿ ಹೋಗಿ ಮಲಗು.
ಸಿಗರೇಟು ಬೇಕೇ?
ಶುಭ ಹಾರೈಸುವ, ಸತ್ಯಮೂರ್ತಿ
ಸತ್ಯಮೂರ್ತಿ ಇಲ್ಲಿಗೆ ಬಂದಿದ್ದ.
ಏನು ಹೇಳುತ್ತಿರುವೆ?
ತಿರುಪತಿಯಿಂದ ನಾಳೆಯವರೆಗೆ ಹಿಂದಿರುಗಲ್ಲ ಎಂದಿದ್ದೆ.
ಅವನು ನನಗಾಗಿ ಸಹಿ ಮಾಡಿದ ಪುಸ್ತಕ ಇದು. ಅವನ ಕಾರಿನಲ್ಲಿ ಮರೆತುಬಿಟ್ಟಿದ್ದೆ.
ಇದು ಇಲ್ಲಿಗೆ ಹೇಗೆ ಬಂತು?
ಅವನು ನಮ್ಮ ಮಾತನ್ನು ಕೇಳಿಸಿಕೊಂಡಿರಬಹುದೇ?
ಹೋಗೋಣ.
ಬೇಗ ಬಾ.
ಹೂಂ, ಬಂದೆ.
ತಿರುಪತಿಯಿಂದ ಯಾವಾಗ ಬಂದಿರಿ?
ಸ್ವಲ್ಪ ಸಮಯ ಆಯಿತು ಅಷ್ಟೇ.
ಸರಿ. ನೀವು ನಾಳೆ ಬರಬೇಕಿತ್ತು, ಅಲ್ಲವೇ?
ನಾವು ಪ್ರವಾಸವನ್ನು ಬೇಗ ಮುಗಿಸಿದೆವು, ಆದ್ದರಿಂದ...
ಸರ್ ಮನೆಯಲ್ಲಿದ್ದಾರಾ?
ಏನೋ ಕೆಲಸದ ಮೇಲೆ ಹೊರಹೋಗಿದ್ದಾರೆ.
ಹೊರಹೋಗಿದ್ದಾರೆಯೇ?
ನಾನು ಪ್ರೆಸ್ ನಿಂದ ಬರುತ್ತಿದ್ದೇನೆ. ಅಲ್ಲಿ ಇರಲಿಲ್ಲ.
ಎಲ್ಲಿಗೆ ಹೋಗಿರಬಹುದು?
ಗೊತ್ತಿಲ್ಲ. ಅವನು ನನಗೆ ಏನನ್ನೂ ಹೇಳಿಲ್ಲ.
-ತೀರ್ಥಯಾತ್ರೆ ಹೇಗಿತ್ತು? -ಚೆನ್ನಾಗಿತ್ತು.
-ಸರಿ ಹಾಗಾದರೆ. ನಾಳೆ ಸಿಗುವೆ. -ಸರಿ.
ಅವನಿಗೆ ಎಲ್ಲಾ ಗೊತ್ತು.
ಹೆಂಡತಿಗೂ ಹೇಳಿದ್ದಾನೆ ಅನಿಸುತ್ತೆ.
ನನ್ನನ್ನು ನೋಡಿದಾಗ ಅವಳ ಕಣ್ಣುಗಳಲ್ಲಿ ಗಾಬರಿ ಇತ್ತು.
ಅವನು ನಾಳಿನ ಪತ್ರಿಕೆಯಲ್ಲಿ ಎಲ್ಲವನ್ನೂ ಬಹಿರಂಗಪಡಿಸುತ್ತಾನೆ.
ನಮ್ಮ ಶ್ರಮವೆಲ್ಲವೂ ನೀರು ಪಾಲಾಯಿತು.
ಅವನು ಎಲ್ಲಾ ಹಾಳುಮಾಡುತ್ತಾನೆ.
ನಾವು ಅವನನ್ನು ಸುಮ್ಮನೆ ಬಿಡುತ್ತೇವೆಯೇ?
ಇದನ್ನು ಮುದ್ರಿಸಲು ಅವನು ಪ್ರೆಸ್ ನಲ್ಲಿ ಇರಬೇಕು. ಆದರೆ ಅವನು ಅಲ್ಲಿಲ್ಲ.
ಅವನು ಎಲ್ಲಿ ಹೋಗಿರಬಹುದೆಂದು ತಿಳಿದಿದೆ.
ರಮಣ, ನೀನು ಆ ಕಡೆ ಹೋಗು. ಭೂಪತಿ ನೀನು ನನ್ನ ಜೊತೆ ಬಾ.
ಯಾರಲ್ಲಿ?
ನೀನೇ?
ನೀವು ತಿರುಪತಿಯಿಂದ ಬೇಗನೇ ಹಿಂದಿರುಗಿದಿರಿ, ಸರ್?
ನಾಳೆ ಬನ್ನಿ ಎಂದಿದ್ದೆ, ಅಲ್ಲವೇ?
ಇದೆಲ್ಲದರ ಬಗ್ಗೆ ತಿಳಿದುಕೊಂಡು, ನಮ್ಮ ಮೇಲೆ ಸಿಟ್ಟಾಗಲು,
ಮರಳಿ ಬರಬೇಕಿತ್ತೇ?
ಏನಾದರೂ ಅವಶ್ಯಕತೆ ಇತ್ತೇ, ಸರ್?
ಹೇ, ನೀನು ಏನು ಮಾಡಿರುವೆ ಎಂದು ನಿನಗೆ ಗೊತ್ತೇ?
ನೀನು ನಿನ್ನ ಕೈಗಳನ್ನು ಶಾಯಿಯ ಬದಲಿಗೆ ರಕ್ತದಲ್ಲಿ ಮುಳುಗಿಸಿರುವೆ.
ನೀನು ಪತ್ರಿಕೋದ್ಯಮದ ಗೌರವ ಮತ್ತು ಜವಾಬ್ದಾರಿಯ ಅರ್ಥವನ್ನು ನಾಶ ಮಾಡಿರುವೆ.
ಯಾಕೆ ಹೀಗೆ ಮಾಡಿದೆ?
ಇದು ಕೇವಲ ಚಕ್ರಪಾಣಿ ನೀಡಿದ ಹಣಕ್ಕಾಗಿಯೇ?
ನಿನಗೆ ನಾಚಿಕೆಯಾಗಬೇಕು!
ಕರ್ಮವು ನಿನ್ನನ್ನು ಸುಮ್ಮನೆ ಬಿಡುವುದಿಲ್ಲ, ಭೂಪತಿ.
ಈ ಪಾಪವು ನಿನ್ನನ್ನು, ನಿನ್ನ ಕುಟುಂಬವನ್ನು ಯಾವಾಗಲೂ ಕಾಡುತ್ತದೆ.
ಒಬ್ಬ ಪತ್ರಕರ್ತ ಮಾಡಬಾರದಾದ ಎಲ್ಲವನ್ನೂ ನೀನು ಮಾಡಿದೆ.
ನಾನು ರಮಣ ಘೋಷ್ ಮತ್ತು ಚಕ್ರಪಾಣಿಯನ್ನು ಕ್ಷಮಿಸಬಹುದು.
ಆದರೆ...
ಆದರೆ ನಿನ್ನನ್ನು ಎಂದೂ ಕ್ಷಮಿಸಲ್ಲ.
ನಾನು ಸಾರ್ವಜನಿಕರಿಗೆ ಸತ್ಯ ಬಹಿರಂಗಪಡಿಸುವೆ.
ನಾಳೆ ಬೆಳಗಿನ ಹೊತ್ತಿಗೆ...
ನನ್ನನ್ನು ಬಿಡಿ!
ಹೇ!
ಬಿಡಿ!
ಪ್ರಸ್ತುತ
ಮರುದಿನ ಬೆಳಿಗ್ಗೆ ಭೂಪತಿ ನನ್ನ ತಾಯಿಯನ್ನು ಭೇಟಿಯಾಗಿ
ತನ್ನ ಪತಿ ಕಾಣೆಯಾಗಿದ್ದಾನೆ ಎಂದು ಎಲ್ಲರಿಗೂ ತಿಳಿಸಲು ಹೇಳಿದನು.
ಇಲ್ಲದಿದ್ದರೆ ನನ್ನನ್ನು ಕೊಲೆ ಮಾಡುವುದಾಗಿ ಬೆದರಿಸಿದ.
ಅಮ್ಮನಿಗೆ ಇದ್ದದ್ದು ನಾನು ಮಾತ್ರ.
ಹಾಗಾಗಿ ನನ್ನನ್ನು ರಕ್ಷಿಸಲು ಮೌನವಾಗಿದ್ದಳು.
ಅವಳು ಸಾಯುತ್ತಿರುವಾಗ ನನಗೆ ಸತ್ಯವನ್ನು ಹೇಳಿದಳು.
ಕ್ಷಮಿಸಿ, ಸರ್.
ಸತ್ಯ ತಿಳಿಯದೆ ಮಾತಾಡಿದೆ.
ಮುದ್ರಣ ಯಂತ್ರ ಇನ್ನೂ ಸತ್ಯಪಟ್ಟಣಂ ದೀಪಸ್ತಂಭದಲ್ಲಿ ಇದೆಯೇ?
ಇರಬಹುದು. ಇಲ್ಲದಿರಬಹುದು. ನನಗೆ ಗೊತ್ತಿಲ್ಲ.
ನಿಮಗೆ ಬೇಕಿರುವ ಎಲ್ಲಾ ಮಾಹಿತಿ ಸಿಕ್ಕಿದೆಯಲ್ಲವೇ?
ಏನು ಬೇಕೋ, ಹೇಗೆ ಬೇಕೋ, ಬರೆಯಿರಿ.
ಸರ್.
ಕ್ಷಮಿಸಿ, ಸರ್. ಅಪ್ಪ ಹಾಗೆ...
ಇರಲಿ. ಅದರ ಬಗ್ಗೆ ಚಿಂತಿಸಬೇಡ. ಸರಿಯೇ?
ಸರ್, ನನ್ನ ಇಂಟರ್ನ್ಶಿಪ್ ಇನ್ನೂ ಸಾಧ್ಯವೇ?
ನಮ್ಮ ಕಂಪನಿಗೆ ಹೊಸಬರು ಸೇರಿದಾಗ,
ಪೆನ್ನಿನಿಂದ ಅವರನ್ನು ಸ್ವಾಗತಿಸುವುದು ನಮ್ಮ ಸಂಪ್ರದಾಯ.
ನಿನಗೆ ಇಂಟರ್ನ್ಶಿಪ್ ಅಗತ್ಯವಿಲ್ಲ.
ಕೋರ್ಸ್ ಮುಗಿಸಿ, ನೇರವಾಗಿ ಉದ್ಯೋಗಿಯಾಗಿ ಸೇರು.
-ಶುಭವಾಗಲಿ, ಸತ್ಯ. -ತುಂಬಾ ಧನ್ಯವಾದಗಳು, ಸರ್.
ಸರ್, ನೀವು ಘಟಿಕೋತ್ಸವಕ್ಕೆ ಬರುವಿರಲ್ಲವೇ?
ಹೌದು. ಆ ದಿನ ನನಗೆ ಮತ್ತೊಮ್ಮೆ ನೆನಪಿಸುವೆಯಾ?
-ಖಂಡಿತ, ಸರ್. -ಅದ್ಭುತ.
-ಸರಿ, ಧನ್ಯವಾದಗಳು. -ಧನ್ಯವಾದಗಳು, ಸರ್.
ಎಷ್ಟು ಚಿಂತೆಯಾಗಿತ್ತು, ಗೊತ್ತೇ?
ನಿಮ್ಮ ಮಾತಿನಿಂದ ನೊಂದು ನನ್ನ ಇಂಟರ್ನ್ಶಿಪ್ ಅನ್ನು ರದ್ದುಮಾಡುವರೆಂದು.
ಆದರೆ ನನಗೆ ಕೆಲಸ ಕೊಟ್ಟಿದ್ದಾರೆ.
ಕೆಲಸ? ಅವರ ಜೊತೆಗೇ?
ನಾನು ಒಪ್ಪುವುದಿಲ್ಲ, ಸತ್ಯ.
ನನಗೆ ನಿಮ್ಮಂತಾಗಲು ಇಷ್ಟವಿಲ್ಲ, ಅಪ್ಪ. ನನಗೆ ಯಶಸ್ವಿಯಾಗಬೇಕು.
ನನಗೆ ಭವಿಷ್ಯದ ಬಗ್ಗೆ ಭರವಸೆಗಳಿವೆ.
ಉತ್ತಮ ಭವಿಷ್ಯಕ್ಕಾಗಿಯೇ ನಿನಗೆ ಎಚ್ಚರಿಕೆ ನೀಡುತ್ತಿರುವೆ.
ಈ ಪೆನ್ನು ನಿಮ್ಮ ಅಜ್ಜನಿಗೆ ಸೇರಿದ್ದು.
ಒಮ್ಮೆ ನೀನು ಒಂದು ನಿರ್ದಿಷ್ಟ ಮಾರ್ಗವನ್ನು ಆರಿಸಿದರೆ,
ಅದರಿಂದ ದೂರ ಸರಿಯುವುದು ಬಹಳ ಕಷ್ಟ.
ಸರಿಯಾದ ನಿರ್ಧಾರ ತಗೋ, ಸತ್ಯ.
ಅಜ್ಜನ ಮೌಲ್ಯಗಳು, ತತ್ವಗಳು ಅವರನ್ನು ಎಲ್ಲಿಗೆ ಕರೆತಂದವು?
ನೀವು ಏನು ಸಾಧಿಸಿದ್ದೀರಿ ಅವರ ಹೆಜ್ಜೆಗಳನ್ನು ಅನುಸರಿಸಿ?
ಕುಟುಂಬದ ಹೊಟ್ಟೆಯೂ ತುಂಬಿಸಲಾಗಲಿಲ್ಲ ನಿಮಗೆ.
ನಾನು ನಿಮ್ಮಂತೆ ಬದುಕಲಾರೆ, ಅಪ್ಪ.
ಅಜ್ಜನಂತೆ, ಇವರ ತಲೆ!
ದೀಪಸ್ತಂಭ ರಾತ್ರಿ 08:12
ಕ
ಉಪ ಶೀರ್ಷಿಕೆ ಅನುವಾದ: ಅನುರಾಧ
ಸೃಜನಶೀಲ ಮೇಲ್ವಿಚಾರಕರು ವಿವೇಕ್ ಪ್ರಕಾಶ್